Romas "Lazio"
Romas "Lazio" ir Itālijas futbola klubs no Romas. Klubs tika dibināts 1900. gadā, šobrīd spēlē Itālijas A sērijā. Mājas spēles aizvada Romas Olimpiskajā stadionā (Stadio Olimpico), ko dala ar otru galvaspilsētas klubu AS Roma. Kluba treniņbāze un galvenais birojs atrodas Formello. Komanda ir divas reizes izcīnījusi Itālijas čempionu titulu, sešas reizes ieguvusi Itālijas kausu, kā arī vienu reizi triumfējusi UEFA Kausu ieguvēju kausa izcīņā.